   ممبئي (ويب ڊيسڪ) بالي ووڊ اسٽار شاهه رخ خان هڪ ڇوڪريءَ کي گرل فرينڊ چوڻ تي نوجوانن هٿان مار کائڻ جو انڪشاف ڪيو آهي. جڳ مشهور ڀارتي اداڪارا شاهه رخ خان هڪ ڀيرو دهلي جي گهٽين ۾ نوجوانن هٿان ڪٽڪو کائي چڪو آهي، جنهن جو انڪشاف هن پاڻ ڀارتي ٽيلي ويزن جي ڪپل شرما شو ۾ ڪيو. شاهه رخ خان واقعي جا تفصيل ٻڌائيندي چيو ته اها ڏاڍي پراڻي ڳالهه آهي، جڏهن مون کي ڪير نه سڃاڻيندو هو، تڏهن مان هڪ ڇوڪري سان ”ڊيٽ“ تي هيس، ان وقت ڪجهه نوجوانن مون کان ڇوڪريءَ جي باري ۾ پڇيو ته مان کين چيو اها منهنجي گرل فرينڊ آهي. بالي ووڊ اداڪارا کلندي چيو ته اهڙي جملي تي نوجوانن کي ڪٽڪو ڏنو ۽ اهو به چوندا رهيا ته ان کي گرل فرينڊ نه ڀاڄائي چئو، تون چئو ته هيءَ ڇوڪري توهان سڀني جي ڀاڄائي آهي. هن چيو ان واقعي کانپوءِ مان جڏهن به پنهنجي گهرواري گوري سان گڏ دهلي ۾ گهمڻ ويندو آهيان ته ماڻهن طرفان پڇا ڪرڻ تي چوندو آهيان هيءَ توهان جي ڀاڄائي آهي.